ད་དུང་ཁོང་གིས་མུ་མཐུད་དང་ཐོག་རྒྱལ་ཁབ་ནས་ཀྲུང་གོའི་ཆེ་མཐོང་ལེགས་པོ་ཡོང་དགོས་ཚུལ་གྱིས་ཁོང་ཚོར་སྐུལ་ཏེ་བལ་ཡུལ་ནས་རྒྱ་ནག་བར་ཚོང་རྫས་དབོར་འདྲེན་དང་།དེ་བཞིན་བལ་ཡུལ་ནས་ཁང་པ་གླས་ནས་ཚོང་རྒྱག་བཞིན་ཡོད་པ་གསུངས་ཤིང་།ད་ལོ་ནས་ཕྱི་བསྐྱོད་ལག་ཁྱེར་ཕྱིར་བསྡུ་བྱས་པའི་རྐྱེན་གྱིས་བལ་ཡུལ་ནང་བསྐྱོད་མ་ཐུབ་པར་ལྷག་ཡོད་སྟབས།བལ་ཡུལ་ནང་ལོ་གཅིག་གི་ཁང་གླ་རྒྱ་སྒོར་ཁྲི་བརྒྱདབལ་སྒོར་འབུམ་བཅུ་གཉིས།སྔོན་ཚུད་ནས་སྤྲད་ཟིན་པ་གྱོང་གུན་དང་ཚོང་གང་ཡང་རྒྱག་མ་ཐུབ་པར་ལྷག་ཡོད་པ་འགྲེལ་བརྗོད་གནང་ཡོད།དེ་བཞིན་ཡང་ཁོང་གིས་གོང་བརྗོད་རྔ་བ་ཁུལ་གྱི་ཕྱི་བསྐྱོད་ལག་ཁྱེར་ཕྱིར་བསྡུའི་བརྡ་ཐོ་བཏང་སྟེ་སྤྱི་བདེ་མི་སྣ་ནས་གལ་སྲིད་ཕྱི་བསྐྱོད་ལག་ཁྱེར་རྩིས་སྤྲོད་མ་བྱས་ན།ཁྱིམ་ཐོ་མེད་པར་བཟོས་རྒྱུ་མ་ཟད་མིང་ཐོ་ནག་པོའི་འཇུག་རྒྱུའི་ཉེན་བརྡ་གཏོང་གི་ཡོད་ཅེས་བོད་མི་མིང་བརྗོད་མེད་པ་དེས་འདི་ག་རླུང་འཕྲིན་ཁང་ལ་གསུངས་ཡོད།